ניקול קידמן

ממוזער|250px|ניקול קידמן, 2012
ניקול מרי קידמן (באנגלית: Nicole Mary Kidman; נולדה ב-20 ביוני 1967) היא שחקנית קולנוע ודוגמנית אוסטרלית.

אחרי הופעותיה במספר סרטים קטנים, היא נחשפה בסרט האוסטרלי "סיכון רטוב" (1989). הופעותיה בסרטים "פיתוי קטלני" (1995), "מולין רוז'" (2001) ו"מחילת הארנב" (2010) זיכו אותה בביקורות מהללות. ב-2002 היא קיבלה פרס אוסקר, פרס גלובוס הזהב ופרס באפט"א לקולנוע על גילום דמותה של וירג'יניה וולף בסרט "השעות". בנוסף היא גם שיחקה במספר שוברי קופות; "ימי הרעם" (1990), "באטמן לנצח" (1995), "האחרים" (2001), "קולד מאונטן" (2003) ו"אוסטרליה" (2008).

ביוגרפיה
קידמן נולדה בהונולולו, בירת הוואי שבארצות הברית למשפחה נוצרית-קתולית ממוצא אוסטרלי. היא התגוררה בארצות הברית עד גיל ארבע, אז חזרה עם משפחתה למולדתם אוסטרליה. קידמן החלה ללמוד בלט בגיל ארבע, ובהמשך הופיעה ב"תיאטרון האוסטרלי לאנשים צעירים" בסידני. קידמן התגוררה בניו סאות' ויילס ולמדה בסיינט מאריס, אך עזבה את הלימודים כאשר אמה אובחנה כחולת סרטן השד.

קריירה
קריירת משחק
קידמן שיחקה לראשונה בווידאו-קליפ של פט וילסון ב-1983. במהלך שנות השמונים שיחקה בתפקידים משניים במספר סדרות טלוויזיה וסרטים באוסטרליה. ב-1989 הופיעה בתפקיד הראשי בסרט "סיכון רטוב", וזכתה לביקורות חיוביות. ב-1990 הופיעה לצד טום קרוז (לו נישאה בהמשך אותה שנה), בסרט "ימי הרעם". מאז שיחקה בסרטים רבים, בהם "בילי בתגייט", "נערת יום ההולדת", "באטמן לנצח", "פיתוי קטלני" (עליו זכתה בפרס גלובוס הזהב ב-1995) ועוד.

ב-1999 כיכבה עם בעלה דאז טום קרוז בסרט המדובר של סטנלי קובריק "עיניים עצומות לרווחה", בו הם גילמו זוג נשוי, שעוסק בחקר המיניות.

סרטיה זכו לשבחים ולפרסים. ב-2001 זכתה בפרס גלובוס הזהב על תפקידה בסרט המוזיקלי "מולין רוז'", וכן הייתה מועמדת לפרס אוסקר על תפקיד זה. באותה שנה הייתה מועמדת לפרס נוסף בטקס פרסי גלובוס הזהב, על תפקידה בסרט "האחרים".

בשנת 2003 זכתה בפרס אוסקר לשחקנית הטובה ביותר, וכן בפרס גלובוס הזהב ופרס באפט"א לשחקנית הטובה ביותר, על גילום דמותה של ווירג'יניה וולף בסרט "השעות". לאחר "השעות" המשיכה קידמן לככב בסרטים מצליחים כגון "דוגוויל", וכן הייתה מועמדת לגלובוס הזהב על תפקידה בסרטים "קולד מאונטיין" ו"לידה".

בשנת 2005 שיחקה בסרט המתח של סידני פולאק "מזימות זרות" וכן כיכבה בסרט "סמנתה".

בשנת 2006 השתתפה בסרט הביוגרפי "פרווה" על חייה של הצלמת דיאן ארבוס.

בשנת 2007 השתתפה קידמן בסרט "מצפן הזהב" שבו שיחקה בתפקיד גברת קולטר. הסרט זכה לביקורות מעורבות ולא הצליח כמצופה. בסוף 2008 גילמה בת אצילים אנגליה באוסטרליה, בסרט "אוסטרליה" של הבמאי באז לורמן.

בשנת 2015 זכתה קידמן בפרס קריסטל למצוינות נשים בקולנוע.

בשנת 2016 שיחקה בסרט הדרמה "סארו - הדרך הביתה" המבוסס על סיפור אמיתי, לצידם של דב פאטל, רוני מארה ודייוויד ונהם.

בשנת 2017 החלה לשחק בסדרת הדרמה-קומית "שקרים קטנים גדולים" שיצר וכתב דייוויד אי קלי, אשר מבוססת על הרומן באותו שם ומשודרת ברשת HBO. על תפקידה בסדרה זכתה בפרס אמי, בפרס גלובוס הזהב ובפרס גילדת שחקני המסך לשחקנית הטובה ביותר במיני-סדרה.

בשנת 2020 שיחקה בסרטו של ריאן מרפי "הנשף" בנטפליקס שמבוסס על המחזמר באותו שם משנת 2016.

בשנת 2021 כיכבה בתפקיד לוסיל בול בסרט "הזוג ריקרדו". על תפקידה בסרט זכתה בפרס גלובוס הזהב לשחקנית הטובה ביותר - סרט דרמה וקיבלה מועמדות לפרס גילדת שחקני המסך לשחקנית הראשית הטובה ביותר.

באוקטובר 2024, פורסם כי קידמן, ליאן מוריארטי וברונה פפנדריאה משתפות פעולה שוב בעיבוד טלוויזיוני של הרומן המסתורי של מוריארטי, "Here One Moment". הפרויקט מאחד את קידמן, פפנדריאה ומוריארטי לאחר שיתוף הפעולה הקודם שלהן בסדרות "שקרים קטנים גדולים", "תשעה זרים מושלמים" והסדרה האוסטרלית "The Last Anniversary". החברה Fifth Season זכתה בזכויות ההסרטה של הרומן בתחרות עם חברות אחרות. התקציר הרשמי מציין שחייהם של נוסעים על טיסה ישתנו לתמיד לאחר שגברת המוות תספר להם כיצד ומתי הם ימותו, וחלקם מתים בדיוק כפי שהיא חזתה. בדצמבר 2024, צפוי לצאת הסרט "בייביגירל" שעל תפקידה בו, קידמן זכתה בפרס השחקנית הטובה ביותר בפסטיבל הסרטים של ונציה. העלילה מתמקדת בדמות שמגלמת קידמן, מנהלת בכירה, שמסכנת את הקריירה והמשפחה שלה כאשר היא מתחילה רומן סוער עם המתמחה הצעיר שלה (בגילומו של האריס דיקינסון). בספטמבר 2025 פורסם שקידמן תככב בסדרת מותחן משפטי מבית A24 בשם "Discretion" המבוססת על סיפור קצר שטרם יצא לאור מאת הסופרת צ'נדלר בייקר. קידמן תפיק יחד עם פר סארי תחת חברת Blossom Films שבבעלותה.

קריירה מוזיקלית
בעקבות הצלחת השיר ששרה עם יואן מקגרגור בסרט "מולין רוז'" ב-2001, החלה קידמן להופיע במספר שירים בקולנוע ומחוצה לו. היא הקליטה עם הזמר הבריטי רובי ויליאמס גרסת כיסוי מצליחה לשיר "Somethin' stupid", שהגיע למקום הראשון במצעד הבריטי. בהמשך שרה בסרט "תזיזו ת'רגליים" בו דיבבה, את "Kiss" / "Heartbreak Hotel", לצד יו ג'קמן.

חיים אישיים
ב-24 בדצמבר 1990 נישאה קידמן לשחקן טום קרוז בקולורדו. בני הזוג אימצו שני ילדים, ונפרדו כאשר קידמן הייתה בחודש השלישי להריונה. לאחר מכן הייתה לה הפלה טבעית. ב-2001 הזוג התגרש. ב-25 ביוני 2006 נישאה לזמר הקאנטרי האוסטרלי קית' אורבן. ב-7 ביולי 2008 ילדה קידמן בת. כשנתיים וחצי לאחר מכן, בדצמבר 2010, נולדה לה בת ביולוגית מאם פונדקאית. בספטמבר 2025 אורבן וקידמן נפרדו לאחר 19 שנות נישואין.

בשנת 2015 התפרסם כי משפחתה של קידמן מחזיקה באוסטרליה בחווה בגודל 101 אלף קמ"ר, הקרקע הוצעה למכירה אך טרם נמכרה.

פעילות פוליטית וציבורית
קידמן מגלה מעורבות פוליטית, היא תרמה כספים מספר פעמים למועמדים מטעם המפלגה הדמוקרטית האמריקאית, וב-2004 הביעה תמיכה בג'ון קרי בבחירות לנשיאות ארצות הברית.

ב-17 באוגוסט 2006 במהלך מלחמת לבנון השנייה, הופיעה מודעה על עמוד שלם בעיתון ה"לוס אנג'לס טיימס" בה היא הייתה חתומה על גינוי מפורט נגד הטרור שגורמים ארגוני החמאס והחזבאללה, והובעה בה תמיכה גם באזרחים הלא-מעורבים שנפגעו בישראל ובלבנון.

פילמוגרפיה
שמאל|ממוזער|250px|קידמן, אפריל 2010

קולנוע
+שנהסרטתפקידהערות1983גנבים שכאלה (אנ')הלן תומפסוןחבורת אופני ה-BMX (אנ')ג'ודי1985Wills & Burkeג'וליה מת׳יוס (אנ')1986Windriderג'ייד1987The Bit Partמארי מקאליסטר1988Emerald Cityהלן1989סיכון רטובריי אינגרם1990ימי הרעםד"ר קלייר לוויקי1991פלירט (אנ')ניקולה רדקליףבילי באת'גייט (אנ')דרו פרסטון1992הרחק מכאןשאנון כריסטי1993בכוונת זדון (אנ')טרייסי ספיאןהחיים שלי (אנ')גייל ג'ונס1995באטמן לנצחד"ר צ'ייס מארידיאןפיתוי קטלניסוזן סטון-מארטו1996דיוקנה של גברתאיזבל ארצ'ר1997פיסמייקרד"ר ג'וליה קלי1998קסם מעשיג'יליאן אוונס1999עיניים עצומות לרווחהאליס הרפורד2001מולין רוז'סאטיןהאחריםגרייס סטיוארטמשחקים מפתים (אנ')נדיה / סופיה2002השעותוירג'יניה וולףהחדרבת-זוגו של סטיבן (קול)2003דוגווילגרייס מרגרט מאליגןתשוקה חותכת (אנ')מפיקההכתם האנושי (אנ')פוניה פארליקולד מאונטןאדה מונרו2004נשים מושלמותג'ואנה אברהרטלידה (אנ')אנה2005מזימות זרותסילביה ברוםסמנתה (אנ')איזבל ביגלו2006פרווה: דיוקן דמיוני של דיאן ארבוס (אנ')דיאן ארבוסתזיזו ת'רגלייםנורמה ג'יןדיבוב2007הפלישהקרול בנלמרגו בחתונה (אנ')מרגומצפן הזהבמריסה קולטר (אנ')2008אוסטרליהליידי שרה אשלי2009Nineקלאודיה ג'נסן2010מחילת הארנבבקה רוברטגם מפיקה2011לזרום עם זהדבלין אדמסהסגת גבול (אנ')שרה מילרמונטה קרלומפיקה2012העיתונאי (אנ')שרלוט בלאס2013סטוקראוולין סטוקראיש המסילהפטריסיה וואלאס2014גרייס ממונקוגרייס קלילפני השינה (אנ')כריסטין לוקאסהדוב פדינגטוןמיליסנט2015Strangerlandקתרין פארקרמלכת המדברגרטרוד בלמשפחת פאנג (אנ')אנני פאנגגם מפיקההסוד שבעינייםקלייר סלואן2016גאון (אנ')אלין ברנשטיין (אנ')סארו - הדרך הביתהסו ברירליהאחים השומרים (אנ')לולידיבוב2017איך לדבר עם בחורות במסיבות (אנ')בודיקיאהלהרוג אייל קדושאנה מרפיהפיתוימרתה פרנסוורת'אפ-סייד (אנ')איבון2018הרסנית (אנ')ארין בלילד מחוקננסי אימונסאקוומןהמלכה אטלנה2019החוחית (אנ')סמנת'ה ברבורפצצהגרטשן קרלסון (אנ')2020הנשףאנג'י דיקינסון2021הזוג ריקרדולוסיל בול2022מלך הצפוןהמלכה גודרון2023אקוומן 2: הממלכה האבודההמלכה אטלנה2024פרשה משפחתית (אנ')ברוק הארוודבייביגירלרומי מאטיסתחת כישוףהמלכה אלסמרדיבוב2025הולנדננסי ונדרגרוטגם מפיקה2026קסם מעשי 2ג'יליאן אוונסגם מפיקה

טלוויזיה
+שנהסדרהתפקידהערות1983Skin Deepשיינה הנדרסוןסרט טלוויזיה של ערוץ 9Chase Through the Nightפטרהסרט טלוויזיה של ABC1984Matthew and Sonבריג'יט אליוטסרט טלוויזיה של נטוורק טן (אנ')A Country Practiceסימון ג'נקינס2 פרקים1985הפונדק בערוץ חמשת המייל (אנ')אנני13 פרקיםArcherקתריןסרט טלוויזיה של נטוורק טן (אנ')1986Winnersקרול טריגפרק: "Room to Move"1987Un'australiana a Romaג'ילסרט טלוויזיה של Rai 3 (אנ')Vietnamמייגן מוגארדמיני-סדרה; 10 פרקים1988Watch the Shadows Danceאיימי גבריאלסרט טלוויזיה של ערוץ 91989הילטון בנגקוק (אנ')קתרינה סטנטוןמיני-סדרה; 3 פרקים2012אהבתם של המינגוויי וגלהורן (אנ')מרתה גלהורןסרט טלוויזיה של HBO2017קצה האגםג'וליה אדוארדס6 פרקים2017–2019שקרים קטנים גדוליםסלסטה רייטתפקיד ראשי (2 עונות); 14 פרקים
גם מפיקה בפועל2020היית צריכה לדעתגרייס פרייז'רמיני-סדרה; 6 פרקים
גם מפיקה בפועל2021–2025תשעה זרים מושלמיםמאשה דמיטריצ'נקותפקיד ראשי (2 עונות); 16 פרקים
גם מפיקה בפועל2022שאגה (אנ')רוביןפרק: "The Woman Who Ate Photographs"
גם מפיקה בפועל2023Faraway Downsליידי שרה אשלימיני-סדרה; 6 פרקיםאהבה ומוותמפיקה בפועל2023–2024לביאות: מבצעים מיוחדיםקייטלין מידתפקיד ראשי (2 עונות); 16 פרקים
גם מפיקה בפועל2024זרות (אנ')מרגרט וומיני-סדרה; 6 פרקים
גם מפיקה בפועלהזוג המושלםגריר גריסון ווינבורימיני-סדרה; 6 פרקים
גם מפיקה בפועל2025The Last Anniversaryמפיקה בפועלסקרפטה (אנ')קיי סקרפטה (אנ')סדרה עתידית של פריים וידאו
גם מפיקה בפועלMargo's Got Money Troublesסדרה עתידית של אפל TV פלוס
גם מפיקה בפועלDiscretion

תיאטרון
+שנהמחזהתפקידהערות1988מגנוליות מפלדה (אנ')שלבימלבורן, אוסטרליה1998החדר הכחול (אנ')דמויות שונותקובנט גארדן בלונדון
ברודוויי2015פוטוגרף 51 (אנ')רוזלינד פרנקליןוסט אנד

קישורים חיצוניים

















הערות שוליים

קטגוריה:שחקניות קולנוע וטלוויזיה אוסטרליות
קטגוריה:מפיקות קולנוע אוסטרליות
קטגוריה:מדבבות אוסטרליות
קטגוריה:זמרות אוסטרליות
קטגוריה:מסדר אוסטרליה: עמיתים
קטגוריה:זוכי אוסקר: השחקנית הטובה
קטגוריה:זוכי אוסקר: השחקן הטוב
קטגוריה:זוכי פרס גלובוס הזהב: קולנוע: שחקנית ראשית בדרמה
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי אמי בפריים טיים: שחקנית ראשית במיני-סדרה או בסרט
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי פרס גילדת שחקני המסך - שחקנים
קטגוריה:זוכי פרס ACTAA: שחקנית המשנה הטובה
קטגוריה:זוכי פרס ACTAA: שחקן המשנה הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:אוסטרלים שהופיעו ברשימת טיים 100
קטגוריה:זוכות פרס קריסטל
קטגוריה:זוכות פרס איגוד מבקרי הקולנוע האמריקאי לשחקנית הטובה ביותר
קטגוריה:זוכות פרס סאטורן לשחקנית ראשית בקולנוע
קטגוריה:אמריקאיות שנולדו ב-1967
קטגוריה:אמריקאים שנולדו ב-1967